Għadha kemm ħarġet ġabra ta' poeżiji ġdida mill- pinna ta' żewġ poeti żgħażagħ , Patrick Sammut u Andrew Sciberras . L- isem tal- ktieb huwa TRAĠITTI ( 2009 , 95 paġna , mitbugħ għand il- Five Star Printing and Design Ltd . ) , u jiġbor fih 30 poeżija ta' Sammut u 30 poeżija oħra ta' Sciberras , kollha bil- Malti . Traġitti għandu daħla kritika mill- professur Oliver Friggieri u ritratti tal- fotografu Aaron Bonniċi . X' qal il- Prof. Friggieri dwar il- poeti : " Is- silenzju huwa valutat u skopert bħala kisba aħħarija , aktar milli bħala nuqqas ta' elokwenza bikrija . Ma huwiex telfa iżda akkwist . Hemm dimensjoni lil hinn mill- kelma , mit- taħdit , u mill- poeżija nnifisha li Sammut jippreferi – anki jekk , paradossalment , huwa jissokta jikteb . Għalhekk din il- poeżija ta' Sammut tista' titqies bħala kompromess , soffert u kuntrastanti , bejn il- kitba u n- non - kitba . " " Il- poeżija ta' Sciberras toffri eżempju tad- duwalità : il- kelma u l- att . Kollox jindika li l- poeta jimraħ fl- ispazju mibni bejn il- kelma miktuba u l- azzjoni mġarrba . Minn ħdan iż- żewġ estremi , kważi nieqsa minn kull ħjiel ta' konċiljazzjoni bejniethom , huwa jerġa' jew aħjar jissokta jfittex is- sens , dak kollu li jista' jispjega u forsi jiġġustifika l- kitba tal- poeżija f' epoka li hi minnha nnifisha post - poetika jew saħansitra anti - poetika . " Traġitti se jkun qed jinbiegħ bil- prezz ta' 7 ewro . Min ikun irid jirċievi kopja jista' jikkuntattja lill- awturi fuq jew jew